L 97/8 Jurnalul Oficial al Uniunii Europene 16.4.2009 REGULAMENTUL (CE) NR. 308/2009 AL COMISIEI din 15 aprilie 2009 de modificare, în scopul adaptării la progresul ştiințific și tehnic, a anexelor IIA și VI la Regulamentul (CE) nr. 1013/2006 al Parlamentului European și al Consiliului privind transferurile de deșeuri (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1013/2006 al Parla- mentului European şi al Consiliului din 14 iunie 2006 privind transferurile de deşeuri (!), în special articolul 58 alineatul (1), întrucât: (1) Acordul încheiat cu prilejul celei de-a opta reuniuni a Conferinței părţilor la Convenția de la Basel privind controlul transporturilor transfrontaliere de deşeuri peri- culoase şi al eliminării acestora, care a avut loc între 27 noiembrie și 1 decembrie 2006, necesită modificarea anexei VI la Regulamentul (CE) nr. 1013/2006 privind transferurile de deşeuri. Modificarea se referă la înlocuirea „kg” şi „litri” cu „tone (Mg)” pentru cantitatea totală de deşeuri care face obiectul acordului prealabil, asigurând coerența cu unitățile prevăzute la anexele 1A, 1B și VII la respectivul regulament. (2) În plus, în conformitate cu articolul 58 alineatul (1) litera (c) din Regulamentul (CE) nr. 1013/2006, statele membre au adresat Comisiei la 29 februarie 2008, 10 martie 2008, 17 martie 2008 şi 29 aprilie 2008 solicitări de luare în considerare în vederea includerii în anexa IIA a unor amestecuri de două sau mai multe deşeuri enumerate în anexa IIl. (3) Corespondenţii desemnați în temeiul articolului 54 din Regulamentul (CE) nr. 1013/2006 au convenit în cadrul unei întruniri, desfăşurate în conformitate cu articolul 57 din regulamentul menționat, să prezinte, în cazul fiecărei cereri de includere a amestecurilor în anexa IIIA, anumite informații pentru a permite o evaluarea a amestecurilor în cauză. Respectivele informații au făcut obiectul unei evaluări în conformitate cu Regulamentul (CE) nr. 1013/2006. (4)  Conceptul gestionării ecologice raționale a deşeurilor include utilizarea unor tehnici şi tehnologii capabile să reducă daunele aduse mediului prin procese şi materiale care generează mai puține substanțe potențial dăunătoare şi care recuperează aceste substanțe din emisii înainte de evacuare sau care utilizează și reciclează reziduurile din producție. Țările cărora în care Decizia OCDE este apli- cabilă sunt obligate să se asigure că instalațiile lor de recuperare utilizează tehnici avansate de recuperare a () JO L 190, 12.7.2006, p. 1. deşeurilor. Tehnicile avansate de recuperare sunt esențiale atunci când amestecurile de deșeuri includ deşeuri eterogene precum zguri din metale preţioase şi din prelucrarea cuprului. Nu există garanții conform cărora țările în care Decizia OCDE nu este aplicabilă respectă aceste standarde. Prin urmare, amestecurile de deşeuri, inclusiv zgurile din metale prețioase și din prelu- crarea cuprului care sunt clasificate la rubrica GB040 (OCDE) din anexa IIA nu ar trebui să se aplice ţărilor în care Decizia OCDE nu este aplicabilă. (5)  Anexele IIIA şi VI la Regulamentul (CE) nr. 1013/2006 ar trebui, prin urmare, modificate în consecință. (6)  Poate fi adecvată reexaminarea listei de amestecuri de deşeuri de la anexa IIIA, în special rubricile care nu se aplică țărilor în care Decizia OCDE nu este aplicabilă, luând în considerare informațiile primite de la aceste țări cu referire la capacitatea tehnologică de recuperare a deşeurilor, precum și la gestionarea ecologică rațională a deşeurilor. (7)  Măsurile prevăzute în prezentul regulament sunt conforme cu avizul Comitetului instituit  prin articolul 18 din Directiva 2006/12/CE a Parlamentului European şi a Consiliului (2), ADOPTĂ PREZENTUL REGULAMENT: Articolul 1 Anexele IIIA și VI la Regulamentul (CE) nr. 1013/2006 se înlo- cuiesc cu textul din anexa la prezentul regulament. Articolul 2 Anexa IIIA este reexaminată, după caz, în termen de 12 luni de la intrarea în vigoare a prezentului regulament, în special pentru a ține seama de informațiile primite de la țările în care Decizia OCDE nu este aplicabilă în legătură cu capacitatea tehnologică a acestora de recuperare a deşeurilor şi pentru a ține seama de dovezile conform cărora gestionarea deşeurilor are loc în condiţii echivalente celor din ţările în care Decizia OCDE este aplicabilă. Articolul 3 Prezentul regulament intră în vigoare în a treia zi de la data publicării în Jurnalul Oficial al Uniunii Europene. () JO L 114, 27.4.2006, p. 9.